নিকোলাস পুরাণ
নিকোলাস পুরাণ ( /ˌpuːrɑːn/; ইংরেজি: Nicholas Pooran; জন্ম ২ অক্টোবর ১৯৯৫) ত্রিনিদাদে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো জাতীয় ক্রিকেট দলের প্রতিনিধিত্ব করছেন। দলে তিনি মূলতঃ উইকেট-রক্ষকের দায়িত্বে রয়েছেন। এছাড়াও, বামহাতে কার্যকরী ব্যাটিং করে থাকেন তিনি। ক্যারিবিয়ান প্রিমিয়ার লিগে (সিপিএল) রেড স্টিলের পক্ষে খেলছেন। ২০১৪ সাল পর্যন্ত সিপিএলে সর্বকনিষ্ঠ খেলোয়াড়ের মর্যাদা লাভ করেছেন।